
Gwybodaeth am Cyngor ar Bopeth Cymru 


Mae Cyngor ar Bopeth yn elusen annibynnol sy'n cwmpasu Cymru a Lloegr 
ac mae'n gweithredu fel Cyngor ar Bopeth Cymru yng Nghymru gyda'i 
swyddfeydd yng Nghaerdydd ac yn y Rhyl. Mae 20 o Swyddfeydd Cyngor ar 
Bopeth ar gael yng Nghymru sydd oll yn aelodau o Cyngor ar Bopeth Cymru, 
gan ddarparu gwasanaethau o dros 250 o leoliadau. 


Dau o nodau'r gwasanaeth Cyngor ar Bopeth yw: 


e rhoi'r cyngor sydd ei angen ar bobl i ddelio â'r problemau y maent yn 
eu hwynebu 
e gwella'r polisïau a'r arferion sy'n effeithio ar fywydau pobl. 


Mae'r cyngor a ddarperir gan y gwasanaeth Cyngor ar Bopeth yn ddi-dâl, 
annibynnol, cyfrinachol a diduedd, ac mae ar gael i bawb, beth bynnag fo'u 
hil, rhyw, anabledd, cyfeiriadedd rhywiol, crefydd, oed neu genedligrwydd. 


Mae'r rhan fwyaf o staff gwasanaethau Cyngor ar Bopeth yn wirfoddolwyr 
hyfforddedig. Mae pob aelod o staff cyngor, p'un a yw'n weithiwr â thâl neu'n 
wirfoddolwr, wedi'i hyfforddi mewn sgiliau cynghori a bydd yn cael yr 
hyfforddiant diweddaraf sy'n benodol i bwnc a mynediad at gymorth arbenigol 
sy'n seiliedig ar bwnc. 


Mae'r canolfannau lleol, o dan delerau aelodaeth Cyngor ar Bopeth yn 
darparu cyngor craidd yn seiliedig ar dystysgrif safonau ansawdd ar fudd- 
daliadau lles/credydau treth, dyledion, tai, cynhyrchion a gwasanaethau 
ariannol, materion defnyddwyr, cyflogaeth, iechyd, mewnfudo a lloches, 
materion cyfreithiol a materion yn ymwneud â pherthnasau a theuluoedd. 


Mae'r gwasanaeth Cyngor ar Bopeth bellach yn gyfrifol am gynrychioli 
defnyddwyr yng Nghymru o ganlyniad i'r newidiadau yn Llywodraeth y DU i'r 
cyd-destun defnyddwyr'. O 1 Ebrill 2014 mae hyn yn cynnwys 
swyddogaethau statudol a chyfrifoldebau i gynrychioli defnyddwyr 
gwasanaethau post ac ynni. 


Rydym yn fodlon i'n hymateb fod ar gael i'r cyhoedd. 


Trosolwg (C1) 


1 Ar 1” Ebrill 2013 trosglwyddwyd y cyfrifoldeb am gynrychioli defnyddwyr o Llais Defnyddwyr 
i'r Gwasanaeth Cyngor ar Bopeth (yn cynnwys Cyngor ar Bopeth Cymru) yn sgil adolygiad 
Llywodraeth y DU o'r cyd-destun defnyddwyr. 


Mae Cyngor ar Bopeth Cymru yn croesawu'r cyfle i ymateb i'r ymgynghoriad 
hwn. Ar y cyfan, rydym yn cefnogi nod Llywodraeth Cymru o gael dull mwy 
integredig o reoli dŵr ac o fanteisio i'r eithaf ar y buddiannau economaidd a 
chymdeithasol mewn modd tecach tra'n gwarchod ecosystemau hollbwysig a'r 
amgylchedd. 


Rydym yn poeni yn arbennig am ddarparu gwasanaethau dŵr a 
charthffosiaeth i ddefnyddwyr yng Nghymru. Mae Cyngor ar Bopeth Cymru 
o'r farn bod sicrhau bod pob cartref yn gallu cael gwasanaethau hanfodol yn 
cynnwys dŵr yn rôl allweddol i'r llywodraeth. Yn 2013/14, cododd cleientiaid 
Canolfannau Cyngor ar Bopeth yng Nghymru bron 5,405 o broblemau yn 
ymwneud â gwasanaethau dŵr a charthffosiaeth. 


Crynodeb o'r prif bwyntiau 
Barn Cyngor ar Bopeth Cymru 


e Mae pa mor fforddiadwy yw dŵr yn fater pwysig i gartrefi incwm 
isel 


e Gall mesurau effeithlonrwydd dŵr ac addysg i ddefnyddwyr 
gyfrannu at leihau tlodi dŵr, ond mae angen targedu'r ddau beth 
yn briodol 


e Dylid archwilio potensial llawn mesurau effeithlonrwydd dŵr cyn 
gwneud unrhyw benderfyniad i gyflwyno mesuryddion i bawb 


e Dylid cynnal asesiadau o effaith fforddiadwyedd ar gyfer unrhyw 
gynigion a allai gynyddu costau i rai defnyddwyr, neu i bob un, yn 
cynnwys targedau y pen, mesuryddion i bawb a buddsoddiad 
sylweddol mewn seilwaith 


e Dylai'r adolygiad arfaethedig o dlodi dŵr fod yn gynhwysfawr ac 
ystyried faint o ddyledion dŵr sydd gan ddefnyddwyr, gweithredu 
tariffau cymdeithasol ac anghenion penodol defnyddwyr nad 
ydynt yn gwsmeriaid uniongyrchol cwmnïau dŵr 


e Dylid annog cwmnïau dŵr a charthffosiaeth i weithio'n agos gyda 
gwasanaethau gallu ariannol a chyngor, yn cynnwys darparu arian 
ar gyfer gwasanaethau cyngor. 


Gellir gweld ein hymateb llawn isod. 


Defnyddio dŵr a charthffosiaeth mewn modd effeithlon (C13- 
15) 


Mae Cyngor ar Bopeth Cymru yn cefnogi'r nod o annog defnydd mwy 
effeithlon o ddŵr a charthffosiaeth. Mae gennym ni nifer o sylwadau penodol 
ar hyn. 


Targedau defnydd (C13) 


Nodwn y cynnig i ystyried gwerth targedau'r cwmni o ran defnydd y pen. Er 
ein bod yn gweld sut y gallai hyn helpu cyflenwyr dŵr i asesu cynnydd o ran 
cynyddu'r defnydd effeithlon o ddŵr, rydym yn poeni am yr effaith bosibl ar 
ddefnyddwyr. Gallwn ragweld problemau pe byddai targed y pen yn cael ei 
roi ar waith ar gyfer cartrefi unigol, er enghraifft drwy strwythur prisio. Gallai 
hyn fod yn arbennig o ddifrifol ar gyfer defnyddwyr agored i niwed fel pobl â 
chyflyrau iechyd cronig y mae angen mwy o ddŵr amynt, yn arbennig y rheini 
nad ydynt yn ymwybodol o dariffau cymdeithasol neu nad ydynt yn gymwys ar 
eu cyfer. 


Barn Cyngor ar Bopeth Cymru 


Wrth ystyried targedau defnydd y pen, dylid cynnwys asesiad o effaith 
defnyddwyr, gan roi pwyslais penodol ar anghenion defnyddwyr y mae 
angen iddynt ddefnyddio mwy o ddŵr, a'r rhai ar incymau isel nad ydynt 
yn gymwys ar gyfer tariffau cymdeithasol. 


Dyfeisiau effeithlonrwydd dŵr (C13) 


Mae Cyngor ar Bopeth Cymru yn nodi'r cynnig i weithio gyda Nyth ac Arbed i 
annog pobl i ddarparu mesurau effeithlonrwydd dŵr. Gallai gosod dyfeisiau 
dŵr newydd yn lle rhai aneffeithlon wneud cyfraniad defnyddiol at gadw 
adnoddau dŵr ac at leihau costau defnyddwyr — yn achos yr olaf, i gartrefi y 
caiff eu cyflenwad dŵr ei fesur (gweler y sylwadau isod ar fesuryddion). 


Bydd llawer o gartrefi ar incymau isel yn cael trafferthion talu am ddyfeisiau 
sy'n fwy effeithlon o ran dŵr, a byddai rhai cartrefi yn elwa o fesurau 
effeithlonrwydd ynni ac effeithlonrwydd dŵr fel ei gilydd. Gallai felly wneud 
synnwyr i'r mesurau arbed dŵr fod ar gael ar y cyd â phecynnau cymorth ar 
gyfer effeithlonrwydd ynni. Fodd bynnag, bydd cartrefi hefyd a allai elwa o 
fesurau arbed dŵr ond sydd naill ai ddim yn gymwys ar gyfer mesurau 
effeithlonrwydd ynni neu sydd eisoes wedi cael help. Bydd angen i'r gwaith o 
dargedu'r rhaglenni sicrhau bod yr holl ddefnyddwyr cymwys yn cael cymorth 
gyda mesurau arbed dŵr, p'un a ydynt hefyd yn gymwys i gael cymorth gyda 
mesurau arbed ymni ai peidio. 


Rydym yn ymwybodol o'r bwriad i werthuso rhaglen Nyth y flwyddyn nesaf a 
bod ffurf tymor hwy y rhaglenni effeithlonrwydd ynni yng Nghymru heb ei 
phennu o hyd. Mae'n bwysig ystyried yn ofalus pa mor addas yw'r trefniadau 
newydd i roi mesurau effeithlonrwydd dŵr ar waith cyn i unrhyw benderfyniad 
terfynol gael ei wneud. 


Bydd yn allweddol hefyd sicrhau bod adnoddau digonol yn cael eu darparu ar 
gyfer y mesurau i hwyluso effeithlonrwydd dŵr. Ni fyddem o blaid ariannu'r 
adnoddau ar gyfer dyfeisiau effeithlonrwydd dŵr drwy gymryd arian o raglenni 
effeithlonrwydd ynni, na thrwy godi ardoll bellach ar filiau a fyddai'n effeithio'n 
benodol ar ddefnyddwyr sy'n cael trafferth fforddio eu dŵr. O ddewis, 
byddai'n well gennym ni pe bai'r arian ychwanegol ar gyfer dyfeisiau 
effeithlonrwydd dŵr yn cael ei ddarparu gan Lywodraeth Cymru. 


Barn Cyngor ar Bopeth Cymru 


Mae angen i fesurau effeithlonrwydd dŵr gael eu hanelu at bob 
defnyddiwr a allai elwa, waeth p'un a fyddai hefyd yn elwa o raglenni 
effeithlonrwydd ynni ai peidio. 


Dylai Llywodraeth Cymru weithio gyda chyfryngwyr dibynadwy, yn 
cynnwys asiantaethau cyngor, i hyrwyddo manteision gosod dyfeisiau 
effeithlonrwydd dŵr a chymhwyster i gael cymorth. 


Dylai Llywodraeth Cymru ystyried ariannu mesurau effeithlonrwydd dŵr 
drwy wariant cyffredinol ychwanegol yn hytrach na dargyfeirio arian 
effeithlonrwydd ynni neu godi ardoll ar filiau dŵr. 


Dylai Llywodraeth Cymru ymgynghori ymhellach ar gynigion penodol ar 
gyfer darparu dyfeisiau effeithlonrwydd ynni, gan roi sylw penodol i 
dargedu defnyddwyr y rhaglen arfaethedig, cymhwyster i'r rhaglen 
honno a'r dull o'i hariannu. 


Addysg a chyngor (C13) 


Mae'r papur ymgynghori yn cynnig ymgysylltu â'r cyhoedd ynghylch y defnydd 
o ddŵr, er mwyn herio canfyddiadau a hyrwyddo manteision effeithlonrwydd 
dŵr. Rydym o blaid y syniad o addysgu defnyddwyr ar y ffaith bod angen 
osgoi gwastraffu dŵr. Mae ein cymheiriaid yn yr Alban wedi canfod bod eu 
defnyddwyr nhw yn awyddus i gyfrannu at nodau amgylcheddol, ar yr amod 
eu bod yn cael eu hysbysu'n ddigonol a'u grymuso i wneud hynny. Canfu 
astudiaeth a gynhaliwyd ganddynt a oedd yn seiliedig ar archwiliad trylwyr o 
agweddau ymhlith defnyddwyr dŵr gydag amrywiaeth o nodweddion fod y 
rhan fwyaf ohonynt o'r farn y dylid annog pobl i ddefnyddio llai o ddŵr. 


Byddai defnyddio dŵr yn fwy effeithlon hefyd o fudd penodol i gartrefi sydd â 
mesuryddion dŵr drwy leihau biliau. Gallai hefyd leihau eu costau ynni a'u 


2^ matter of principles: domestic consumers' attitude towards paying for water in Scotland, 
Dyfodol Defnyddwyr, Mawrth 2014, t23 
http://Www.consumerfutures.org.uk/files/2014/03/A-matter-of-principles.pdf; gweler hefyd 
Consumer Focus Scotland response to Scottish Water's consultation 'Shaping the future of 
your water and waste water services — draft strategic projections', Mawrth 2013, t9, 
http;//Vww.consumerfocus.org.uk/scotland/files/2013/03/CFS-response-to-Scottish-Water- 
Consultation-Shaping-the-future-of-your-water-and-waste-water-services.pdf 


hallyriadau carbon, er enghraifft drwy beidio â gwresogi mwy o ddŵr nag sydd 
ei angen. 


Mae annog pobl i ddefnyddio dyfeisiau sy'n fwy effeithlon o ran dŵr yn fwy 
tebygol o lwyddo os byddant yn ymwybodol o'r arbedion posibl yn y defnydd o 
ddŵr a chostau a ddaw yn sgil newidiadau penodol — er enghraifft dyfeisiau 
fflysio toiledau mwy effeithlon. Dylai'r cwmnïau dŵr weithio gydag 
asiantaethau cyngor a chyfryngwyr dibynadwy eraill i godi ymwybyddiaeth o'r 
arbedion posibl ac o'r cymhwyster i gael help. Dylai'r negeseuon fod yn 
briodol i ddefnyddwyr sydd ar fesuryddion a defnyddwyr nad ydynt ar 
fesuryddion, gan y bydd yr effaith yn wahanol iddynt. 


Mae Cyngor ar Bopeth Cymru o'r farn bod defnyddwyr domestig yn fwy 
tebygol o newid y modd y byddant yn defnyddio dŵr a gosod dyfeisiau 
newydd yn lle rhai aneffeithlon os ydynt yn argyhoeddedig bod ymdrech 
ddigonol yn cael ei gwneud i leihau gwastraff mewn systemau cyflenwi a 
dosbarthu (gweler ein sylwadau isod ar ollyngiadau), a bod defnyddwyr y 
sector diwydiannol a'r sector cyhoeddus hefyd yn gweithio i wella 
effeithlonrwydd ynni. 


Barn Cyngor ar Bopeth Cymru 


Dylai'r defnyddwyr gael negeseuon clir am fanteision dyfeisiau 
effeithlonrwydd dŵr a'r camau gweithredu a gaiff eu cymryd i leihau 
aneffeithlonrwydd mewn mannau eraill, er enghraifft gollyngiadau. 


Gwasanaeth cyngor ar adnoddau i fynd i'r afael â materion effeithlonrwydd 


Mae'r papur ymgynghori yn cyfeirio at wasanaeth cyngor ar adnoddau 
newydd i helpu cartrefi ac eraill i fynd i'r afael â materion yn ymwneud ag 
effeithlonrwydd adnoddau. Fodd bynnag, fawr iawn o wybodaeth a ddarperir 
am sut y caiff hyn ei ddarparu a'i hyrwyddo. Gwnaed newidiadau yn 
ddiweddar i wasanaethau cyngor ar ynni i ddefnyddwyr yng Nghymru ac mae 
angen egluro'r berthynas rhwng y gwasanaeth newydd a'r rhaglenni cyngor ar 
ynni sydd ar gael nawr ac yn y dyfodol. 


Gallai rhaglen unigol ar gyfer cyngor ar ynni a dŵr/carthffosiaeth ddwyn 
manteision o ran arbedion maint a marchnata, yn arbennig i'r cartrefi hynny 
sydd fwyaf mewn angen. Bydd rhai meysydd lle bydd cyngor ar ddŵr ac ynni 
yn gorgyffwrdd (e.e. defnyddio'r gawod yn lle'r bath). 


Fodd bynnag, os mai dyma'r bwriad, bydd yn hanfodol bod y gwasanaeth 
cyngor ar adnoddau wedi'i gynllunio'n ofalus i gyflawni'r rôl amlochrog hon ac 
nad yw cyngor ar leihau'r defnydd o ddŵr ac ar ddefnyddio carthffosiaeth 
mewn modd priodol yn cael ei ystyried yn ychwanegol i raglenni cyngor ar 
ynni presennol. Unwaith eto, mae'n bwysig bod arian ar gyfer cyngor ar 
effeithlonrwydd dŵr yn ychwanegol ac nad yw'n cael ei ddargyfeirio o'r hyn 
sydd ar gael ar hyn o bryd ar gyfer cyngor ar effeithlonrwydd ynni. O gofio ein 


cyfrifoldebau statudol mewn perthynas â defnyddwyr ynni, byddai Cyngor ar 
Bopeth Cymru yn croesawu'r cyfle i drafod y cynigion hyn yn fanylach. 


Os bydd hyn yn cael ei weithredu, bydd hi'n bwysig i'r gwasanaeth cyngor 
arfaethedig gael ei hyrwyddo'n eang i ddefnyddwyr er mwyn sicrhau bod 
llawer ohonynt yn ymwybodol ohono a'i fod ar gael yn hawdd. Mae angen i 
ddefnyddwyr gael gafael ar wasanaethau cyngor drwy amrywiaeth o sianelau 
yn cynnwys wyneb yn wyneb, dros y ffôn ac ar-lein. Bydd angen i drefniadau 
ar gyfer derbyn atgyfeiriadau gan asiantaethau cyngor a chyfryngwyr 
dibynadwy eraill fod yn flaenoriaeth uchel. 


Ni fydd modd datrys pob problem yn ymwneud â dŵr a charthffosiaeth drwy 
fod yn fwy effeithlon. Bydd angen i'r gwasanaeth cyngor arfaethedig 
weithio'n agos gyda darparwyr cyngor eraill fel y gwasanaeth Cyngor ar 
Bopeth i sicrhau cyd-atgyfeiriadau effeithiol o ran defnyddwyr y mae angen 
cyngor arnynt, ynghylch effeithlonrwydd adnoddau yn ogystal â materion 
cysylltiedig fel dyledion dŵr. 


Mae'r papur ymgynghori hefyd yn cyfeirio at gwmnïau dŵr sy'n darparu cyngor 
ar ddŵr ac ynni i gartrefi. O ran egwyddor, gallai cyngor gan amrywiaeth o 
ffynonellau gynyddu faint o wybodaeth a chymorth ymarferol sydd ar gael. 
Gall hefyd helpu i atgyfnerthu negeseuon am ba mor fforddiadwy yw dŵr a sut 
y gellir ei ddefnyddio'n fwy effeithlon. 


Fodd bynnag, mae'n bwysig bod pob sefydliad sy'n rhoi cyngor ar 
effeithlonrwydd dŵr ac ynni yn darparu negeseuon cyson a bod 
gwasanaethau yn gweithio mewn modd cydgysylltiedig. Yn sgil profiad yn y 
sector ynni, credwn ei bod hi'n allweddol bod defnyddwyr yn gallu cael gafael 
ar gyngor annibynnol sy'n seiliedig ar adnoddau ac sydd wedi cael llawer o 
gyhoeddusrwydd yng nghyd-destun defnyddio dŵr a charthffosiaeth. 


Barn Cyngor ar Bopeth Cymru 


e Dylai Llywodraeth Cymru ymgynghori â chyrff defnyddwyr priodol, 
yn cynnwys Cyngor ar Bopeth Cymru, ar rôl a gweithrediad y 
gwasanaeth cyngor ar adnoddau arfaethedig. 


e Mae angen i Lywodraeth Cymru sicrhau bod cyngor ar 
effeithlonrwydd dŵr ac ynni yn gyson ar draws pob ffynhonnell a'i 
fod yn cael ei roi mewn modd cydgysylltiedig. 


e Mae angen i'r gwasanaeth cyngor ar effeithlonrwydd adnoddau 
arfaethedig: 


3 Gweler er enghraifft 

http://www.citizensadvice.org.uk/index/policy/policy publications/er fuel water post digital t 
elecoms/cr fuel water post digital telecoms/ofgem mir referral consultation response.htm 
a http///www.cse.org.ukK/projects/view/1225 


> fod wedi'i gynllunio i roi cyngor cynhwysfawr ar y defnydd o 
ddŵr a charthffosiaeth, ac nid dim ond ychwanegu at y cyngor 
ar ynni 

» bod yn glir pwy yw ei gynulleidfa darged a'r neges i'w chyfleu 

» bod yn hawdd i'r holl ddefnyddwyr yng Nghymru gael gafael 
arno drwy amrywiaeth o sianelau 

» hwyluso atgyfeiriadau at/gan wasanaethau cyngor eraill fel 
Cyngor ar Bopeth 

» cael ei ystyried yn annibynnol ac yn ddiduedd gan 
ddefnyddwyr. 


Mesuryddion (C14) 


Sylwn o'r papur ymgynghori fod Llywodraeth Cymru yn bwriadu asesu ac 
ymgynghori ar yr opsiynau ar gyfer mesur yr holl gyflenwadau dŵr yng 
Nghymru. 


Mae gan Cyngor ar Bopeth Cymru bryderon difrifol am y posibilrwydd o 
gyflwyno mesuryddion i bawb yng Nghymru, yn arbennig mewn perthynas â'u 
heffaith ar filiau cwsmeriaid a'u gallu i dalu. Dylai sicrhau nad yw teuluoedd â 
phlant, pobl ag anableddau a/neu gyflyrau iechyd cronig a'r rhai ar incymau 
isel (p'un a ydynt ar dariffau cymdeithasol ar hyn o bryd ai peidio) yn wynebu 
anfantais drwy orfod talu mwy yn sgil gosod mesuryddion i bawb, fod yn un o'i 
hegwyddorion allweddol. 


Mae gosod mesuryddion, boed drwy ddewis yr unigolyn neu drwy raglen i 
bawb, yn debygol o arwain at arbedion i rai cartrefi ac at filiau uwch i gartrefi 
eraill. Rhaid ystyried effaith hyn p'un a gaiff mesuryddion eu cyflwyno i bawb 
yng Nghymru ai peidio. 


Bydd rhai cartrefi yn arbed arian drwy gael mesurydd wedi'i osod. Yn y cyfryw 
achosion, mae'n briodol cynghori'r cartref hwnnw i newid i fesurydd. Mae'r 
Canolfannau Cyngor ar Bopeth a'n gwefan gyhoeddus Adviceguide yn tynnu 
sylw at y ffaith y gall cartrefi nad ydynt yn defnyddio llawer o ddŵr ac/neu sydd 
â gwerth trethiannol uchel arbed arian yn sgil gosod mesurydd dŵr. 


Fodd bynnag, tynnwn sylw hefyd at yr anfanteision posibl i ddefnyddwyr 
unigol sy'n ystyried newid i fesurydd yn cynnwys ansicrwydd biliau a chostau 
ychwanegol y gellir eu hwynebu os bydd dŵr yn gollwng. Pwysleisiwn hefyd 
y ffaith bod cwsmeriaid fel arfer yn gallu newid i daliadau heb fesurydd o fewn 
y deuddeg mis cyntaf os bydd eu biliau'n cynyddu. Mae'r wybodaeth hon yn 
hollbwysig ac os ydym yn mynd i annog cwsmeriaid i ddefnyddio 
mesuryddion, rhaid dweud wrthynt am hyn hefyd gan nad ydym am weld pobl 
yn wynebu anfantais o ganlyniad i'w penderfyniad i newid i fesurydd‘. 


* Citizens Advice: Affordable water: a consultation on the Government's proposals following 
the Walker Review of charging, response to Defra, Mehefin 2011, t14 


Bydd cyflwyno mesuryddion dim ond i'r cartrefi hynny a fyddai'n elwa'n 
ariannol, wrth gwrs, yn lleihau incwm y cwmnïau dŵr, gan arwain at filiau 
uwch i gartrefi nad ydynt ar fesuryddion?. Mae'n bwysig monitro effaith 
cyflwyno mesuryddion yn rhannol ar y costau i gartrefi nad ydynt ar 
fesuryddion o gwbl. 


Rydym yn cydnabod bod y cysylltiad presennol rhwng gwerthoedd eiddo a 
thaliadau dŵr (heb fesurydd) yn fesur dirprwyol bras ac amherffaith iawn ar 
gyfer lefelau incwm. Gall rhai defnyddwyr (er enghraifft pensiynwyr ar incymau 
isel sy'n byw mewn eiddo band treth gyngor uwch) gael biliau uchel iawn ond 
efallai nad ydynt yn ymwybodol o'r posibilrwydd o arbed drwy newid i 
gyflenwad ar fesurydd. Gallai'r cyfryw gwsmeriaid elwa o'r cynllun 
mesuryddion i bawb, yn arbennig be byddent yn cael cymorth gyda mesurau a 
chyngor ar sut mae defnyddio dŵr yn effeithlon. 


Fodd bynnag, i raddau cyfyngedig, gellir ystyried bod y cysylltiad presennol 
rhwng gwerthoedd eiddo a thaliadau dŵr (heb fesurydd) yn adlewyrchu'r gallu 
i dalu. Ni fydd newid i system lle bydd pob busnes a chartref yn talu am yr hyn 
y mae'n ei ddefnyddio yn decach i bob defnyddiwr o ran ei angen. 


Er enghraifft, byddai newid i system lle byddai pawb ar fesurydd yn debygol o 
gynyddu costau'n sylweddol ar gyfer teulu sydd â nifer o blant yn byw mewn 
eiddo band isel. Mae risg y byddai hyn yn digwydd hyd yn oed pe byddai 
gosod mesurydd yn peri iddynt leihau eu defnydd gwirioneddol. Byddai'n 
bwysig sicrhau bod cymorth priodol, yn cynnwys tariffau cymdeithasol, ar gael 
i gartrefi yr effeithir arnynt fel hyn. Heb gymorth digonol, ceir risg y bydd 
defnyddwyr yn lleihau eu defnydd o ddŵr, er enghraifft i ymolchi, golchi dillad 
neu fflysio'r toiled, i'r graddau y byddai'n rhoi eu hiechyd a'u hylendid personol 
yn y fantol. 


Mae gosod mesuryddion i bawb yn codi problemau eraill. Cydnabyddwn 
fyrdwn y ddadl y gallai gosod mesuryddion ar gyfer yr holl gyflenwadau dŵr 
yng Nghymru annog defnyddwyr i roi mwy o ystyriaeth i werth dŵr. Byddai 
hyn yn fuddiol o ran defnyddio adnoddau mewn modd effeithlon pe bai'n 
golygu bod cartrefi sy'n defnyddio mwy o ddŵr nag sydd ei angen arnynt yn 
dechrau defnyddio llai. Fodd bynnag, yn ogystal â'r risg y byddai rhai 
cwsmeriaid yn lleihau cymaint ar eu defnydd i'r graddau y byddai eu hiechyd 
a'u lles yn y fantol, dylid ystyried y posibilrwydd y byddai cwsmeriaid, nad yw 
fforddio dŵr yn broblem iddynt, yn dewis peidio â lleihau faint maent yn ei 
ddefnyddio. 


Waeth p'un a gaiff mesuryddion eu gosod ai peidio, bydd defnyddio llai o ddŵr 
yn gofyn i ddefnyddwyr fod yn ymwybodol o ymddygiad mwy effeithlon o ran 
dŵr, ac yn gofyn iddynt gael eu hannog neu eu galluogi i osod dyfeisiau arbed 
dŵr. Mae Cyngor ar Bopeth Cymru o'r farn y dylai Llywodraeth Cymru 
flaenoriaethu rhaglenni cymorth ymarferol ac addysg i ddefnyddwyr, a 


* Ymateb Llais Defnyddwyr Cymru i Ymgynghoriad Llywodraeth Cymru ar Adolygiad Walker o 
Daliadau a Godir ar gartrefi am Wasanaethau Dŵr a Charthffosiaeth, Gorffennaf 2011. 

$ Gweler er enghraifft Consumer Futures: Keeping your head above water: A study into 
household water debt in Scotland, Chwefror 2014 


galluogi'r rhain i ddod i rym cyn gwneud unrhyw benderfyniad ar fesuryddion i 
bawb. 


Fel y mae'r papur ymgynghori yn ei gydnabod, mae mesuryddion i bawb 
hefyd yn cwestiynu sut y bwriedir talu am gostau gosod mesuryddion. Os mai 
biliau cwsmeriaid fydd yn talu am hyn, bydd biliau dŵr yr holl ddefnyddwyr yng 
Nghymru yn codi, a bydd hyn, yn arbennig, yn gwaethygu effaith mesuryddion 
ar y rheini sy'n debygol o dalu mwy o dan y system sy'n gysylltiedig ag eiddo. 
Er y gellid gosod tariffau cymdeithasol yn erbyn hyn i'r rhai hynny sy'n cael yr 
anhawster mwyaf i dalu, byddai'n ychwanegu ymhellach at filiau cwsmeriaid 
nad ydynt yn gymwys i gael cymorth ariannol. 


Gallai ymestyn cwmpas y tariffau cymdeithasol dros y cyfnod talu am gostau 
gosod y mesuryddion fynd i'r afael â hyn. Fodd bynnag, byddai hyn yn 
cynyddu'r gost ymhellach ar gyfer y rheini nad ydynt yn gymwys ar gyfer y 
tariffau cymdeithasol o hyd. Yr ateb gorau fyddai pe bai Llywodraeth Cymru 
yn talu am y gost. 


Barn Cyngor ar Bopeth Cymru 


Mae gosod mesuryddion yn wirfoddol yn parhau i fod yn ffordd briodol i 
rai cwsmeriaid leihau eu biliau dŵr. 


Yn absenoldeb mesuryddion i bawb, mae angen monitro effaith annog 
cwsmeriaid i ddefnyddio mesuryddion dŵr yn ofalus. 


Dylai Llywodraeth Cymru roi rhaglen gynhwysfawr ar waith ar gyfer codi 
ymwybyddiaeth o ddefnyddio dŵr mewn modd effeithlon a chymorth 
ymarferol cyn bwrw ati i osod mesuryddion i bawb. 


Os yw gosod mesuryddion i bawb yn opsiwn a gaiff ei ystyried, mae 
angen asesu effaith y gost i gwsmeriaid yn llawn. 


Gollyngiadau (C15) 


Gall gollyngiadau olygu mwy o gostau i'r defnyddiwr a llai o gyflenwad ar 
adegau o brinder dŵr. Mae Cyngor ar Bopeth Cymru o'r farn ei bod hi'n 
anghywir o ran egwyddor i ddefnyddwyr orfod talu mwy am eu dŵr oherwydd 
gollyngiadau sydd, er bod modd eu hosgoi, y tu hwnt i'w rheolaeth. 


Rydym yn cydnabod bod lleihau gollyngiadau ynddo'i hun yn debygol o gostio 
arian a bod Ofwat yn ei gwneud hi'n ofynnol i gwmnïau dŵr weithredu yn unol 
â lefel economaidd gynaliadwy gollyngiadau, sy'n nodi lefel y gollyngiadau 
sy'n sicrhau'r gwerth gorau am arian i ddefnyddwyr”. 


Bydd defnyddwyr am fod yn dawel eu meddwl bod galwadau iddynt reoli eu 
defnydd dŵr eu hunain yn fwy effeithlon yn cael eu cyfateb gan ymdrechion 


í http://www.ofwat.gov.uk/sustainability/Waterresources/leakage/ 


gan y cwmnïau dŵr i leihau gollyngiadau mor effeithiol a chost-effeithiol â 
phosibl. Dylai'r cwmnïau dŵr anelu at fodloni mesur y diwydiant sef y 'Lefel 
Economaidd Gollyngiadau' - y pwynt lle mae'r gost o atgyweirio gollyngiadau 
yn fwy na'r gost o arbed oherwydd gwerth y dŵr sy'n gollwng o'r system. 


Nodwn y cynnydd sydd wedi'i wneud o ran lleihau gollyngiadau a bod 
Llywodraeth Cymru yn disgwyl i gwmnïau dŵr ddatblygu dull strategol o reoli 
gollyngiadau a bydd hynny'n rhagweld gostyngiad yng nghyfanswm y 
gollyngiadau yn ystod y cyfnod cynllunio. 


Barn Cyngor ar Bopeth Cymru 


Dylai Llywodraeth Cymru barhau i fonitro cynnydd yn agos o ran lleihau 
gollyngiadau yn erbyn targedau Ofwat, ac annog cwmnïau i ystyried 
dulliau arloesol o leihau gollyngiadau, yn cynnwys gosod prif bibellau 
cyfanwerthol newydd lle bo'n briodol’. 


Pa mor fforddiadwy yw dŵr a darparu gwasanaethau gwych i 
gwsmeriaid (C16-18) 


Yn ystod y blynyddoedd diwethaf, mae pa mor fforddiadwy yw dŵr a dyledion 
dŵr wedi cael eu nodi fel problem allweddol i lawer o ddefnyddwyrî?. Mae 
profiad cleientiaid Cyngor ar Bopeth yn parhau i ddangos bod talu am ddŵr yn 
broblem i lawer o bobl. Caiff ein tystiolaeth ei thrafod yn fanylach yn ein 
sylwadau ar ddelio â dyledion dŵr isod. 


Credwn fod incymau isel yn un rheswm sylfaenol pam mae pobl yn cael 
trafferthion gyda phroblemau dŵr. Un ffordd syml o wella pa mor fforddiadwy 
yw dŵr fyddai gwella incymau pobl’. 


Fodd bynnag, nid oes unrhyw fudd-dal lles yng Nghymru a Lloegr sydd wedi'i 
anelu'n benodol at helpu i dalu am gostau dŵr'Z, ac yn yr hinsawdd diwygio 
lles bresennol mae'n annhebygol y byddai galw ar y llywodraeth ganolog i 
gyflwyno budd-dal o'r fath yn llwyddo. 


a Cyngor Defnyddwyr Cymru: astudiaeth o ollyngiadau (yn Saesneg yn unig), Mehefin 
201 3,1.4 http///Aww.ccwater.org.uk/waterissues/currentkeywaterissues/leakage/ 


http://www.ccwater.org.ukK/waterissues/currentkeywaterissues/leakage/ 
10 Gweler er enghraifft Ofwat: Affordable for al: how we can help those who struggle to pay 


their water bills, Mai 2011, 
http://Www.ofwat.gov.uk/future/customers/metering/affordability/prs_inf afford.pdf; JRF: 
'Water poverty' the new 'fuel poverty' for vulnerable households as we attempt to tackle 
impacts of climate change, Chwefror 2011, http;//www.jrf.org.uk/media-centre/water-poverty- 
fuel-poverty-vulnerable-households-5571 

Citizens Advice: Affordable water: a consultation on the Government's proposals following 
the Walker Review of charging, response to Defra, Mehefin 2011, t3 
12 Yn yr Alban gall cartrefi sy'n cael Gostyngiad y Dreth Gyngor gael hyd at 25% o ostyngiad 
ar gostau dŵr a charthffosiaeth o 1 Ebrill 2013 ymlaen, Water and Sewerage Charges 
(Exemption and Reduction) (Scotland) Regulations 2006 (OSA 2006/72) 

Felly, rydym yn canolbwyntio yn yr ymateb hwn ar leihau cost gwasanaethau 
dŵr a charthffosiaeth i ddefnyddwyr. 


Prin yw'r opsiynau ar gyfer lleihau costau. Yn wahanol i ddefnyddwyr ynni, 
nid oes gan gwsmeriaid dŵr domestig yr opsiwn o newid cyflenwyr er mwyn 
lleihau eu costau. 


Ym marn Cyngor ar Bopeth Cymru, er mwyn helpu i ddatrys problemau sy'n 
gysylltiedig â pha mor fforddiadwy yw dŵr, dylid dileu rhai elfennau o filiau 
dŵr, fel draenio priffyrdd'? a chostau amgylcheddol a'u hariannu drwy ddulliau 
eraill, ac rydym ni wedi crybwyll hyn wrth y llywodraeth ganolog'*. Fodd 
bynnag, cydnabyddwn unwaith eto fod hyn, ar y cyfan, y tu hwnt i reolaeth 
Llywodraeth Cymru. 


Mae'n debygol felly, er mwyn mynd i'r afael â dyledion a phroblemau sy'n 
gysylltiedig â pha mor fforddiadwy yw dŵr, y bydd angen cyfuniad o fesurau 
lleihau costau cyflenwi dŵr a charthffosiaeth (fel lleihau gollyngiadau), 
cynyddu pa mor effeithlon y bydd defnyddwyr yn defnyddio dŵr a 
charthffosiaeth, a helpu'r rheini sy'n cael trafferth talu eu biliau dŵr a 
charthffosiaeth, drwy dariffau cymdeithasol a darparu gwasanaethau cyngor. 


Mae Cyngor ar Bopeth Cymru yn gadarn o blaid y cynnig i gynnal adolygiad o 
dlodi dŵr. Yn yr adrannau canlynol, awn i'r afael yn benodol â phroblemau yn 
ymwneud â thariffau cymdeithasol, dyledion dŵr a charthffosiaeth a rhoi 
cyngor a chymorth i ddefnyddwyr sy'n cael trafferth talu eu biliau dŵr. 


Mae Cyngor ar Bopeth Cymru hefyd o'r farn bod dulliau cadarn o fonitro tlodi 
dŵr dros y tymor hwy yn hanfodol er mwyn sicrhau bod rhaglenni yn cael eu 
targedu'n briodol a bod cynnydd yn cael ei fesur. Mewn tystiolaeth a 
gyflwynwyd yn ddiweddar i ymchwiliad y Cynulliad Cenedlaethol i 
effeithlonrwydd ynni a thlodi tanwydd yng Nghymru, awgrymom y gellid 
defnyddio Arolwg Cenedlaethol Cymru i nodi i ba raddau y ceir tlodi tanwydd 
mewn cartrefi. Yn yr un modd, gellid defnyddio'r arolwg i gymharu data ar 
incymau, gwariant ar ddŵr a faint o ddŵr sydd ei angen ar gartref yn cynnwys 
nifer y plant a chyflyrau iechyd cronig. 


Barn Cyngor ar Bopeth Cymru 
e dylai'r adolygiad arfaethedig o dlodi dŵr fynd i'r afael â'r canlynol 


> | ba raddau y ceir tlodi dŵr yng Nghymru o ran cartrefi'n talu 
mwy na 3% o incwm y cartref am ddŵr a charthffosiaeth 

» Tariffau cymdeithasol a chymorth i ddefnyddwyr ar incymau 
isel 

http://Www.ofwat.gov.uk/regulating/charges/prs_ web chargespg 54highwaysft 
14 Citizens Advice: Affordable water: a consultation on the Government's proposals following 


the Walker Review of charging, response to Defra, Mehefin 2011 

a Cyngor ar Bopeth Cymru: Ymateb i ymchwiliad Pwyllgor yr Amgylchedd a Chynaliadwyedd 
Cynulliad Cenedlaethol Cymru i effeithlonrwydd ynni a thlodi tanwydd yng Nghymru — Mehefin 
2014 

> | ba raddau y mae pobl mewn dyledion 

» Dulliau cwmnïau dŵr o gasglu arian a rheoli dyledion 
» Rhoi cyngor ar ddyledion 

> Addysg i ddefnyddwyr 


e dylai Arolwg Cenedlaethol Cymru gasglu data ar y canlynol 


» Mynediad at y prif gyflenwad dŵr a charthffosiaeth 

» P'un a oes mesurydd dŵr wedi'i osod 

» P'un a yw'r cartref yn cael cymorth ariannol gyda biliau dŵr 
(e.e. Cymorth Dŵr Cymru) 

» Cyflyrau cronig sy'n effeithio ar yr angen am ddŵr. 


Byddai Cyngor ar Bopeth Cymru yn fwy na bodlon cyflwyno tystiolaeth 
i'r adolygiad a gweithio gyda Llywodraeth Cymru ar y mater hwn fel sy'n 
briodol. 


Tariffau Cymdeithasol: gofyniad 


Gall tariffau cymdeithasol fod yn ffordd ddefnyddiol o helpu cartrefi sy'n cael 
trafferthion talu eu biliau dŵr a charthffosiaeth. Cytunwn â barn Llywodraeth 
Cymru!ê y dylai tariffau cymdeithasol, wrth fynd i'r afael â pha mor fforddiadwy 
yw'r gwasanaethau hyn, ategu mesurau eraill, yn cynnwys defnyddio dŵr 
mewn modd effeithlon dŵr ac addysg i ddefnyddwyr, fel y nodir mewn man 
arall yn yr ymateb hwn. 


Nodwn y canllawiau y mae Llywodraeth Cymru wedi'u rhoi i gwmnïau dŵr ac 
Ofwat a'r ffaith y caiff y canllawiau ar dariffau cymdeithasol eu hadolygu ar sail 
y strategaeth ddŵr”. Mae gennym ni nifer o sylwadau ar rôl a gweithrediad y 
tariffau cymdeithasol. 


Mae Llywodraeth Cymru yn disgwyl y bydd cwmnïau dwr wedi cyflwyno tariff 
cymdeithasol erbyn 2014, ond nid yw hyn, yn ôl pob golwg, yn ofynnolî*. Yn 
ein barn ni, mae anfanteision ynghlwm wrth roi disgresiwn i gwmnïau dŵr a 
charthffosiaeth unigol benderfynu a ydynt yn mynd i gyflwyno tariff 
cymdeithasol ai peidio, a pha lefel o gymorth ac amodau cymhwyster ddylai 
fod yn berthnasol. O brofiad blaenorol gyda thariffau cymdeithasol yn y sector 
ynni, mae cryn amrywiaeth a diffyg cysondeb yn ei gwneud hi'n anodd i 


16 Llywodraeth Cymru: Canllawiau i gwmnïau dŵr a charthffosiaeth a'r awdurdod Rheoleiddio 
Gwasanaethau Dŵr (Ofwat), mewn perthynas â thariffau cymdeithasol o dan adran 44 o 
Ddeddf Rheoli Llifogydd a Dŵr 2010, t4 

17 Llywodraeth Cymru: Canllawiau i gwmnïau dŵr a charthffosiaeth a'r awdurdod Rheoleiddio 
Gwasanaethau Dŵr (Ofwat), mewn perthynas â thariffau cymdeithasol o dan adran 44 o 
Ddeddf Rheoli Llifogydd a Dŵr 2010, t8, 
http://wales.gov.uk/topics/environmentcountryside/epg/waterflooding/publications/social-tariff- 


guidance/?skip-1 &lang—cy 


Llywodraeth Cymru:Dogfen Ymgynghori: Strategaeth Ddŵri Gymru, Ebrill 2014, t46 

gwsmeriaid ddeall p'un a ydynt yn gymwys i gael tariff cymdeithasol eu 
cyflenwr ai peidio'*. 


Os nad yw tariffau cymdeithasol yn mynd i fod yn orfodol yng Nghymru, yna 
fel safon ofynnol, dylai fod disgwyl i gwmnïau sy'n penderfynu peidio â 
chyflwyno tariff cymdeithasol ymgynghori â'u cwsmeriaid, y Cyngor 
Defnyddwyr Dŵr a chyrff eraill sy'n cynrychioli defnyddwyr”, gan gyfiawnhau 
eu penderfyniad a cheisio sicrhau cytundeb gyda rhanddeiliaid a Llywodraeth 
Cymru ar gamau gweithredu amgen ar eu rhan i gynorthwyo cwsmeriaid sy'n 
cael trafferth talu eu biliau dŵr. 


Barn Cyngor ar Bopeth Cymru 
e Dylai tariffau cymdeithasol fod yn ofyniad gorfodol i gwmnïau dŵr 


e Yn absenoldeb gofyniad o'r fath, dylai fod yn ofynnol i gwmnïau 
ymgynghori'n eang os byddant yn penderfynu peidio â chyflwyno 
tariff cymdeithasol a rhoi darpariaeth amgen ar waith i 
ddefnyddwyr sy'n cael trafferth talu eu biliau dŵr. 


Tariffau cymdeithasol: traws-gymhorthdal a'r effaith ar gwsmeriaid eraill 


Mae tariffau cymdeithasol a gaiff eu hariannu gan ardoll ar filiau cwsmeriaid 
eraill yn anochel yn cwestiynu'r cydbwysedd rhwng y lefel o gymorth i'r rhai 
sydd ei angen fwyaf a'r costau i ddefnyddwyr eraill o ran biliau dŵr uwch. 
Drwy wasgaru costau tariff cymdeithasol cwmni rhwng yr holl ddefnyddwyr 
dŵr, bydd y rheini ar incymau is yn talu mwy, ar gyfartaledd. Hyd yn oed oes 
caiff y rheini sy'n gymwys i dalu'r tariff cymdeithasol eu heithrio rhag talu'r 
gyfradd unffurf, mae hyn yn dal i fod yn annheg gan y bydd bob amser 
amrywiad sylweddol o fewn y grŵp o gwsmeriaid nad ydynt yn gymwys a 
byddai'r rheini ar incymau isel yn dal i wynebu anfantais^'. 


Yn ein barn ni, byddai cymorth cymdeithasol wedi'i ariannu gan y llywodraeth 
yn ffordd decach o lawer o ddosbarthu costau cymorth na thraws-gymhorthdal 
ymhlith cwsmeriaid dŵr a charthffosiaeth. Fodd bynnag, cydnabyddwn fod y 
posibilrwydd hwn wedi'i wrthod gan y llywodraeth ganolog a bod llawer o 
bwysau ar gyllideb Llywodraeth Cymru ei hun, a allai rwystro cam o'r fath ar 
hyn o bryd. 


Os yw cwmnïau dŵr yn bwriadu ariannu cymorth, yn y pen draw eu 
cwsmeriaid sy'n talu am hyn ac mae risg y gall rhai cwsmeriaid mewn 


a Cyngor ar Bopeth: Affordable water: a consultation on the Government's proposals 
following the Walker Review of charging, response to Defra, Mehefin 2011, t7 

Company Social Tariffs: Consultation on guidance to water and sewerage undertakers and 
the Water Services Regulation Authority under Section 44 of the Flood and Water 
Management Act 2010, Citizens Advice response to Defra, Ionawr 2012, t3 
www.citizensadvice.org.uk/defra water social tariffs_consultation final.pdf 

Citizens Advice: Affordable water: a consultation on the Government's proposals following 
the Walker Review of charging, response to Defra, Mehefin 2011, t12 

trafferthion orfod talu i gefnogi cwsmeriaid eraill yn eu rhanbarth, er nad ydyn 
nhw eu hunain yn cael unrhyw gymorth. Mae hyn yn debygol o effeithio'n 
benodol ar gwsmeriaid nad ydynt, o drwch blewyn, yn gymwys i gael y tariffau 
cymdeithasol. 


Barn Cyngor ar Bopeth Cymru 


Wrth adolygu'r canllawiau ar dariffau cymdeithasol, dylai Llywodraeth 
Cymru roi sylw penodol i sefyllfa cwsmeriaid nad ydynt, o drwch 
blewyn, yn gymwys i gael y tariffau hynny. 


Wrth dargedu mesurau effeithlonrwydd ac addysg i ddefnyddwyr, dylai 
Llywodraeth Cymru hefyd roi sylw penodol i gwsmeriaid nad ydynt, o 
drwch blewyn, yn gymwys i gael tariffau cymdeithasol. 


Tariffau Cymdeithasol: lefelau cymorth 


Nodwn er bod y canllawiau ar dariffau cymdeithasol yn awgrymu y dylai lefel 
resymol o draws-gymhorthdal fod hyd at 2.5% o fil dŵr a charthffosiaeth 
cyffredinol cwmni, nid oes ffigur penodol mewn perthynas â lefel taliadau 
gostyngol. Y cyfan y mae canllawiau Llywodraeth Cymru yn ei wneud yw 
dangos y dylai tariffau cymdeithasol ddwyn buddiannau ystyrlon i nifer 
sylweddol o gwsmeriaid y mae angen cymorth arnynt ac y dylai'r buddiannau 
fod yn ddigon mawr i annog cwsmeriaid i wneud cais am y tariffau”. Gallai'r 
adolygiad arfaethedig o dlodi dŵr a'r defnydd o Arolwg Cenedlaethol Cymru 
(gweler uchod) i fonitro lefelau tlodi dŵr ddarparu data cefndir defnyddiol o ran 
nodi lefel briodol o gymorth ac asesu ei effaith ar ddefnyddwyr. 


Barn Cyngor ar Bopeth Cymru 


Wrth adolygu'r canllawiau ar dariffau cymdeithasol, dylai Llywodraeth 
Cymru ystyried canllawiau mwy penodol ar lefel y cymorth i'w gynnig. 


Tariffau Cymdeithasol: cymhwyster 


Mae'r canllawiau ar dariffau cymdeithasol yn mynd i'r afael â sut y bwriedir 
pennu pwy sy'n gymwys. Ar hyn o bryd mae cynllun Dŵr Cymru yn seiliedig 
ar ddull awdurdodi lle mae'r rheini sy'n cael mathau penodol o fudd-daliadau 
lles yn gymwys, ar yr amod bod cyflwr meddygol penodol arnynt sy'n ei 
gwneud hi'n ofynnol iddynt ddefnyddio mwy o ddŵr, neu os oes ganddynt dri o 
blant neu fwy o dan 19 oed ac mewn addysg amser llawer yn byw yn y cartref. 


22 Llywodraeth Cymru: Canllawiau i gwmnïau dŵr a charthffosiaeth a'r awdurdod Rheoleiddio 
Gwasanaethau Dŵr (Ofwat), mewn perthynas â thariffau cymdeithasol o dan adran 44 o 
Ddeddf Rheoli Llifogydd a Dŵr 2010, t8, 
http://wales.gov.uk/topics/environmentcountryside/epg/waterflooding/publications/social-tariff- 
guidance/?skip-1&lang—zcy 

Bydd hi'n bwysig i unrhyw adolygiad o'r canllawiau ar dariffau cymdeithasol 
ystyried effaith cyflwyno'r diwygiadau lles dros yr ychydig flynyddoedd nesaf. 
Ar hyn o bryd mae credyd cynhwysol wedi'i restru fel un o'r budd-daliadau 
cymwys, ond prin iawn yw nifer y defnyddwyr yng Nghymru sy'n cael credyd 
cynhwysol ar hyn o bryd. Bydd penderfynu pa grwpiau o bobl sy'n cael 
credyd cynhwysol ddylai gael cymorth ychwanegol yn her”. Mae Llywodraeth 
Cymru eisoes wedi mynd i'r afael â'r mater hwn o ran ei chynlluniau 
awdurdodi% ei hun a bydd hi'n bwysig i gwmnïau dŵr wneud yr un peth, ac 
adolygu'r effaith wrth i gredyd cynhwysol gael ei gyflwyno'n raddol. 


O ran y system fudd-daliadau a chredydau treth cyn cyflwyno'r credyd 
cynhwysol, credwn ei bod hi'n bwysig i'r rheini ar incymau isel, ond nad ydynt 
yn cael budd-daliadau na chredydau treth, gael cymorth hefyd“. Mae 
canllawiau Llywodraeth Cymru ar dariffau cymdeithasol o'r farn mai 
penderfyniad cwmnïau dŵr yw p'un a ddylid cynnal asesiadau unigol yn 
hytrach na dull awdurdodi“. Byddai cost gweinyddu asesiadau unigol yn fwy 
na cost cynllun a oedd yn defnyddio dulliau awdurdodi yn unig, gan y byddai'r 
asesiadau'n golygu gwirio tystiolaeth o incwm yn ogystal â llythyrau hawlio 
budd-daliadau. Ond nid yw hyn yn broblem anorchfygol, ac fe nodwn fod rhai 
cwmnïau ynni bellach yn defnyddio incwm isel yn ogystal â dulliau awdurdodi 
fel modd i dargedu eu had-daliadau drwy'r cynllun disgownt cartrefi cynnes”. 


Barn Cyngor ar Bopeth Cymru 
Wrth adolygu ei chanllawiau ar dariffau cymdeithasol, dylai Llywodraeth 
Cymru annog cwmnïau dŵr i ystyried gwneud mwy o bobl yn gymwys 


i'w cael, er enghraifft defnyddwyr sy'n cael budd-daliadau neu gredydau 
treth NEU ddefnyddwyr sydd ar incwm sy'n is na throthwy penodol. 


Cartrefi nad ydynt yn gwsmeriaid uniongyrchol cwmnïau dŵr 


a Company Social Tariffs: Consultation on guidance to water and sewerage undertakers and 
the Water Services Regulation Authority under Section 44 of the Flood and Water 
Management Act 2010 , Citizens Advice response to Defra, lonawr 2012, t4 

a Llywodraeth Cymru: Budd-daliadau wedi'u hawdurdodi a chynlluniau eraill, 
http://wales.gov.uk/topics/people-and-communities/welfare-reform-in-wales/passported- 


benefits/?skip=1&lang=cy 


Company Social Tariffs: Consultation on guidance to water and sewerage undertakers and 
the Water Services Regulation Authority under Section 44 of the Flood and Water 
Management Act 2010 , Citizens Advice response to Defra, lonawr 2012, t4 
2 Llywodraeth Cymru: Canllawiau i gwmnïau dŵr a charthffosiaeth a'r awdurdod Rheoleiddio 
Gwasanaethau Dŵr (Ofwat), mewn perthynas â thariffau cymdeithasol o dan adran 44 o 
Ddeddf Rheoli Llifogydd a Dŵr 2010, t8, 


http://wales.gov.uk/topics/environmentcountryside/epg/waterflooding/publications/social-tariff- 
guidance! ?skip-l &lang—cy t6 

British Gas, er enghraifft mae'n cynnig y gostyngiad cartrefi cynnes i gwsmeriaid sydd ag 
incwm cartref blynyddol gros llai na £16,010 a lle bo deiliad y cyfrif yn byw gydag anabledd 
neu salwch corfforol neu feddyliol, neu os oes rhywun agored i niwed yn y cartref (plant sy'n 
byw yn y cartref sy'n 5 oed neu'n iau) neu o oedran pensiwn. 
http://www.britishgas.co.uk/warmhomediscountscheme gweler hefyd https://Www.gov.uk/the- 
warm-home-discount-scheme/eligibility. 

Un mater a godir yn aml gan gleientiaid Cyngor ar Bopeth yng Nghymru yw'r 
ffaith nad yw'r rheini sy'n talu eu biliau dŵr gyda'u rhent (yn cynnwys 
tenantiaid tai cymdeithasol), preswylwyr cartrefi mewn parciau a phreswylwyr 
safleoedd teithwyr, yn gymwys i gael help i dalu eu biliau dŵr. 


Er enghraifft, nid yw Cronfa Cymorth Cwsmeriaid Dŵr Cymru sy'n helpu rhai 
cleientiaid gyda dyledion dŵr, wedi bod ar gael i'r rhan fwyaf o denantiaid 
cymdeithasol sy'n talu eu taliadau dŵr i'w landlord cymdeithasol. 


Roedd canolfan cyngor ar bopeth o dde Cymru wedi helpu 
dynes â phroblemau iechyd meddwl, a oedd â dyled dŵr 
gwerth £250 tra oedd ar fesurydd dŵr. Fodd bynnag, nid 


oedd hi'n gymwys i gael arian o dan Gronfa Cymorth 
Cwsmeriaid Dŵr Cymru am ei bod hi'n denant tŷ cyngor. 


Yr hyn a ddeallwn am awdurdodau lleol sy'n casglu taliadau dŵr gyda rhent, 
yw bod Dŵr Cymru yn talu comisiwn i gwmpasu dyledion gwael ymhlith 
pethau eraill, ac felly y byddai gwneud y cwsmeriaid hynny'n gymwys ar gyfer 
y Gronfa Cymorth Cwsmeriaid, yn golygu, i bob pwrpas, y byddai Dŵr Cymru 
yn talu ddwywaith. Er ein bod yn deall y rhesymeg sy'n sail i hyn, mae wedi 
peri dryswch ar adegau a theimladau o anghyfiawnder tebyg i loteri cod post 
ar ran rhai defnyddwyr dŵr sy'n denantiaid tai cymdeithasol. Deallwn fod Dŵr 
Cymru wedi cymryd camau gweithredu gyda'r bwriad o wahardd unrhyw 
achosion o droi tenantiaid allan o'u cartrefi am ôl-ddyledion taliadau dŵr. 
Fodd bynnag, mae gallu tenantiaid tai cymdeithasol sydd â dyledion dŵr i gael 
gafael ar gymorth yn parhau i beri pryder i ni. 


Credwn y byddai adolygu tlodi dŵr yn gyfle i fynd i'r afael â chymorth ariannol 
i gartrefi nad ydynt yn gwsmeriaid uniongyrchol cwmnïau dŵr. 


Mae Llais Defnyddwyr Cymru wedi codi pryderon yn y gorffennol am effaith 
costau dŵr ar breswylwyr cartrefi symudol, a'r anawsterau a wynebir ganddynt 
wrth fynd i'r afael â'r rhain”. Dylai Llywodraeth Cymru fynd i'r afael â'r 
argymhellion hyn mewn perthynas â gwasanaethau dŵr. Rydym ni'n poeni o 
ddifrif hefyd am breswylwyr safleoedd sipsiwn a theithwyr y gall rhai ohonynt 
dalu prisiau uchel iawn am ddŵr, er gwaethaf canllawiau Ofwat ar brisiau 
uchaf ailwerthu ar gyfer ail-werthwyr dŵr 393! ; 


Barn Cyngor ar Bopeth Cymru 


28 Gwybodaeth o Dŵr Cymru, Gorffenaf 2014 
2 Llais Defnyddwyr Cymru: Bywyd Parc — byw mewn cartref symudol preswyl yng Nghymru, 
Hydref 2012 http://www.consumerfocus.org.uk/wales/files/2012/10/R27C-Park-life-WELSH- 


IA.pdf 


http://Www.ofwat.gov.uk/consumerissues/waterresale/maximum/ 
a Tystiolaeth gan Ganolfan Cyngor ar Bopeth Caerdydd a'r Fro, Mehefin 2014. 


Yn ei hadolygiad o dlodi dŵr, dylai Llywodraeth Cymru gynnwys asesiad 
o nifer y deiliaid tai yng Nghymru nad ydynt yn gwsmeriaid cwmnïau 
dŵr, yn cynnwys tenantiaid tai cymdeithasol, sy'n cael trafferthion talu 
eu biliau dŵr, ac i ba raddau y ceir dyledion ymhlith y grŵp cwsmeriaid 
hwn. 


Dylai Llywodraeth Cymru adolygu pa gymorth sydd ar gael gyda biliau 
dŵr i ddeiliaid tai nad ydynt yn gwsmeriaid cwmnïau dŵr. 


Dylai Llywodraeth Cymru adolygu effeithiolrwydd canllawiau OfWat ar 
brisiau uchaf ailwerthu ar gyfer ail-werthwyr dŵr, gan roi sylw penodol 
i'r effaith ar breswylwyr cartrefi mewn parciau a safleoedd sipsiwn a 
theithwyr. 


Delio â dyledion a thlodi dŵr (C16-18) 
Achosion o ddyledion dŵr 


O blith y 5,405 o broblemau cysylltiedig â gwasanaethau dŵr a charthffosiaeth 
y cysylltwyd â Chanolfannau Cyngor ar Bopeth yn eu cylch yng Nghymru yn 
2013/14, roedd 4,802 yn gysylltiedig â dyledion dŵr. Mae dyledion dŵr yn 
amlwg yn broblem ddifrifol. O blith y materion cysylltiedig â dyledion dŵr, 
roedd tua thri chwarter yn gysylltiedig ag ad-dalu dyledion?Z, 


Mae biliau cynyddol, lefelau incwm cymharol statig ac effaith rhai agweddau 
ar y diwygiadau lles wedi golygu bod llawer o gartrefi yn cael trafferth ymdopi 
â chostau byw cynyddol. Mae Ymddiriedolaeth y Cyngor Ariannol yn nodi 
rhwng 2000 a 2011 fod pris dŵr wedi cynyddu'n sylweddol mewn perthynas â 
chwyddiant cyffredinol y Mynegai Prisiau Defnyddwyr, a law yn llaw â'r 
tueddiad hwn daeth mwy o alw am gyngor ar ddyledion??. Mae hyn yn 
debygol o barhau; mae llawer o lefelau incwm yn cynyddu'n araf yn unig, a 
bydd diwygiadau lles yn arwain at fwy o incwm i rai defnyddwyr ond llai o 
incwm i lawer o rai eraill". 


Roedd gan ddyn sengl o dde Cymru ôl-ddyledion gwerth 
£200 I'w gwmni dŵr. Roedd yn ad-dalu hyn yn rheolaidd ond 
pan gafodd ei Lwfans Cyflgoaeth a Chymorth ei atal, 
gostyngodd ei incwm. Er bod y ganolfan leol yn eiu helpu i 


apelio'r penderfyniad ynghylch ei fudd-daliadau, cysylltodd â'r 
cwmni dŵr i ddweud na allai gynnal y gyfradd ad-dalu yn y 
byrdymor. Fodd bynnag, trosglwyddodd y cwmni dŵr y ddyled 
i gwmni casglu dyledion a oedd yn mynd ar ei ôl i gael £400. 


92 3276 allan o 4802 — 68%. O'r 4242 o ymholiadau nad oeddent drwy'r porth, 7790. 

99 Money Advice Trust: Changing Household Budgets, Mehefin 2014, t21-22. 

%4 Citizens Advice: All change: why welfare reform should matter to creditors and utility 
companies, Tachwedd 2013, t34 


Mae nodweddion y bobl sy'n dod at y gwasanaeth Cyngor ar Bopeth yng 
Nghymru gyda phroblemau dyledion dŵr wedi'u nodi yn nhablau 1 i 3 isod. 
Mae canrannau'r cleientiaid Cyngor ar Bopeth ar gyfer Cymru a Lloegr gyda'i 
gilydd wedi'u cynnwys er mwyn gallu cymharu. 


Mae'r ffigurau'n dangos bod pobl â phroblemau dyledion dŵr yn tueddu i fod 
yn sengl ac wedi'u gwasgaru ar draws bandiau oedran gweithio ond yn 
arbennig rhwng 35 a 49 oed. Maent yn anghymesur o debygol o fyw mewn tai 
cymdeithasol hefyd er bod y ffigurau'n uwch ar gyfer Cymru a Lloegr gyda'i 
gilydd. Fodd bynnag, yng Nghymru, mae cleientiaid tai cymdeithasol yn 
cyfateb i 48% o'r cleientiaid sydd â dyledion dŵr. Mae hyn yn cymharu â 32% 
o'r holl gleientiaid yng Nghymru waeth beth yw'r materion a godir ganddynt. 
Mae'r cleientiaid â dyledion dŵr yn fwy tebygol na mwyafrif y cleientiaid o fyw 
mewn tai cymdeithasol. Mae hyn yn atgyfnerthu ein hargymhellion (uchod) ar 
dariffau cymdeithasol a mynediad at gymorth ariannol. 


Tabl 1: Cleientiaid â dyledion dŵr a'r holl gleientiaid yn ôl math o gartref, 
Cymru, 2013-14 


Person Sengl â Phlant nad ydynt yn Dcibynnol 
Person Sengl â Phlant Dibynnol 

Person Sengl 

Eraill â Phlant Dibynnol 


m Holl gleientiaid 


Oedolion Eraill yn Unig | m Cymru 


Cwpl â Phlant nad ydynt yn Ddibynnol 


Cwpl â Phlant Dibynnol 


Cwpl 


5% 1092 1590 20% 25% 30% 35% 409 


Tabl 2: Cleientiaid â dyledion dŵr a'r holl gleientiaid yn ôl oedran, 
Cymru, 2013-14 


E Cymru 


m Holl gleientiaid 


A ER 


0-16 17-24 25-34 35-49 50-64 65-74 75-84 85+ 


Tabl 3: Cleientiaid â dyledion dŵr yn ôl statws tai, Cymru 2013-14 


Aros gyda Pherthnasau/Ffrindiau W 
Cyd-berchenogion q 
Tenant preifat  —— 
Carchar | 
Yn Berchen arno'n Llwyr E 
Arall k 

Tenant Cymdeithas Tai/RSL_ N———— 
Cartrff un sgil Swydd/Busnes | 
Hostel | 
Digartref (yn cynnwys Tenantiaid B&B) J 
Tenant y Cyngor/ALMO M 

Wrthi'n Prynu Tŷ (Morgais ac ati) B A 


m DEB 16 Cymru 
m DEB 16 Cenedlaethol 


0% 596 10% 1596 20% 2590 3096 3590 


Er bod gan dariffau cymdeithasol, mesurau effeithlonrwydd ac addysg i 
ddefnyddwyr oll ran i'w chwarae o ran lleihau nifer yr achosion o ddyledion 
dŵr yng Nghymru a pha mor ddifrifol yw'r achosion hynny, mae'n debygol y 
bydd y dyledion hyn yn parhau i fod yn broblem yn y dyfodol agos. Mae Tabl 4 
yn dangos y tueddiad mewn perthynas â'r materion a godwyd gan gleientiaid 
Canolfannau Cyngor ar Bopeth yng Nghymru dros y ddwy flynedd ddiwethaf 

yng nghyswllt ad-dalu dyledion dŵr. Ni allwn ragweld effaith polisïau'r 
llywodraeth fel diwygio lles, nac effaith tueddiadau economaidd ehangach, 
ond o leiaf mae tebygolrwydd mawr y bydd y tueddiad cynyddol presennol yn 
parhau dros y byrdymor i'r tymor canolig. 


Tabl 4: Delio ag ad-dalu dyledion dŵr, Cymru, 2012/13-2013/14 (nifer y 
materion a godwyd gyda Chanolfannau Cyngor ar Bopeth) 


Delio ag ad-dalu 
dyledion 


01 Q o o4 oo Q Q Q4 


Delio â dyled 


Rydym yn gadarn o blaid gwahardd datgysylltu cwsmeriaid domestig sydd â 
dyledion dŵr. Mae dŵr yn wasanaeth hanfodol a gallai datgysylltu rhywun 
arwain at niwed difrifol i ddefnyddwyr, heb, o reidrwydd, adennill yr ôl- 
ddyledion. 


Ar yr un pryd, rydym yn cydnabod bod dyledion gwael yn broblem i'r holl 
ddefnyddwyr, gan eu bod yn cynyddu costau i'r holl gwsmeriaid (oherwydd 
costau methu taliadau ac adennill taliadau), yn ogystal ag i'r diwydiant dŵr. 
Mae biliau heb eu talu a chostau casglu dyledion yn ychwanegu at filiau 
cwsmeriaid. Mae angen rhoi blaenoriaeth uchel i helpu defnyddwyr i osgoi 
dyledion yn y lle cyntaf. 


Mae'n bwysig bod cwmnïau dŵr a charthffosiaeth yn defnyddio'r holl ddata a 
gwybodaeth sydd ar gael iddynt i nodi'r cwsmeriaid sy'n profi trafferthion 
ariannol. Er nad oes gan gwmnïau cyfleustodau fynediad at yr amrywiaeth o 
ddata sydd ar gael i rai credwyr, fel banciau, mae rhai arwyddion i chi fod yn 
ymwybodol ohonynt a allai awgrymu bod cwsmer yn profi trafferthion ariannol. 


Gallai'r rhain gynnwys methu taliadau neu daliadau rhannol, ceisiadau i leihau 
swm y taliadau debyd uniongyrchol neu geisiadau i aildrefnu cynllun ad-dalu. 

Mae angen i gwmnïau dŵr archwilio'r rhesymau dros amgylchiadau'r cwsmer 
a chynnig cymorth fel sy'n briodol. 


Lle bo'r cwsmeriaid eisoes mewn trafferthion ariannol, mae nifer o gamau y 
gall y cwmnïau dŵr eu cymryd yn cynnwys: 


e ildio debydau uniongyrchol sy'n bownsio a ffioedd taliadau hwyr 

e aildrafod rhandaliadau ad-dalu is, gan ddefnyddio Datganiad Ariannol 
Cyffredin i asesu beth gellir ei fforddio, neu 

e gohirio camau gorfodi hyd nes bydd y cwsmer mewn sefyllfa ariannol 
fwy sefydlog, a 

e gohiriadau neu wyliau talu am y cyfnod y caiff budd-daliadau eu hatal 
neu eu gostwng tra bod apêl yn yr arfaeth. 


Gall cynlluniau fel Cronfa Cymorth Cwsmeriaid Dŵr Cymru fod yn ddefnyddiol 
iawn o ran galluogi cwsmeriaid mewn trafferthion i wella eu sefyllfa ariannol. 


Lle na all cwsmeriaid fforddio talu mwy na'r ad-daliadau gofynnol neu os na all 
fforddio ad-dalu o gwbl, ac nid oes ganddynt unrhyw ragolwg rhesymol o wella 
eu hamgylchiadau, dylai credydwyr nad ydynt yn rhai â blaenoriaeth hefyd 
ystyried ildio'r ddyled. Mae mynd ar drywydd cwsmeriaid nad oes ganddynt 
unrhyw fodd o gwbl i ad-dalu dyled yn wastraff adnoddau yn y pen draw, ac 
yn peri gofid i'r cwsmer. 


Roedd dyn o ogledd Cymru wedi cael gorchymyn rhyddhad 
dyled ond roedd ei gwmni dŵr yn dal i fod yn mynd ar ei ôl i 


gasglu ei ôl-ddyledion 


Barn Cyngor ar Bopeth Cymru 


Dylai'r adolygiad arfaethedig o dlodi dŵr gwmpasu polisïau ac arferion 
casglu arian a rheoli dyledion cwmnïau dŵr a charthffosiaeth, gan 
ymgysylltu â chwmnïau ac asiantaethau cyngor gyda'r nod o annog 
arfer gorau drwy'r diwydiant cyfan yng Nghymru. 


Atgyfeirio i asiantaethau cyngor 


Os oes gan gwsmeriaid anghenion cyngor ehangach ynghylch dyledion nad 
ydynt wedi'u had-dalu, maent yn annhebygol o allu ymrwymo i drefniant ad- 
dalu cynaliadwy na chynnal y fath drefniant, ac mae'n bosibl y bydd angen 
cyngor a chymorth ychwanegol arnynt gan asiantaethau annibynnol. Bydd 
angen hyn ar gwsmeriaid, yn arbennig os oes ganddynt fwy nag un credydwr, 
os oes ganddynt broblemau rheoli arian, neu broblemau cysylltiedig yn 
ymwneud â'r teulu, y gyfraith, tai neu gyflogaeth. 


Dylid annog cwmnïau dŵr i ddatblygu llwybrau atgyfeirio er mwyn i 

staff atgyfeirio cwsmeriaid sy'n cael trafferthion i sefydliadau fel gwasanaeth 
Cyngor ar Bopeth ac asiantaethau eraill i gael cyngor a chymorth pellach?*. 
Gellir helpu defnyddwyr mewn trafferthion mewn sawl ffordd, yn cynnwys 
trafod ad-daliadau gyda chredwyr, cynyddu incwm ac atgyfeirio i ffynonellau 
eraill o gymorth fel tariffau cymdeithasol?*. Gall cynyddu gallu ariannol, 
galluogi defnyddwyr i gynllunio a chyllidebu'n fwy effeithiol helpu defnyddwyr 
hefyd i ymdopi â materion yn ymwneud â'u gallu i fforddio gwasanaethau yn y 
tymor hwy. 


Dylai cwmnïau ystyried darparu cyllid i sefydliadau cymunedol, fel 
Canolfannau Cyngor ar Bopeth, er mwyn helpu i gynghori pobl sy'n cael 
trafferthion fforddio biliau ynghylch yr opsiynau sydd ar gael iddynt. Mae 
Cyngor ar Bopeth eisoes yn gweithio mewn partneriaeth â chwmnïau dŵr 
mewn rhai ardaloedd yn Lloegr er mwyn rhoi cyngor ar ddyledion, gyda 
chwmnïau dŵr yn cydnabod bod dyledion dŵr yn aml yn un broblem ymhlith 
nifer o broblemau ariannol ehangach, ac er mwyn mynd i'r afael â dyledion 
dŵr, bod angen ystyried sefyllfa'r cleient yn ei chyfanrwydd. Mae'r cwmnïau 
sy'n darparu cymorth ariannol i ganolfannau Cyngor ar Bopeth a 
chanolfannau lleol ar gyfer cyngor ar ddyledion yn cynnwys Wessex and 
Bristol Water, South West Water, Severn Trent Water, United Utilities, Anglian 
Water a Southern Water. 


Mae gan y gwasanaeth Cyngor ar Bopeth brofiad o weithio mewn partneriaeth 
â chwmnïau dŵr a rhanddeiliaid eraill sy'n ddefnyddwyr. Er enghraifft, mae 
cynrychiolwyr Cyngor ar Bopeth wedi cyfranogi, ynghyd â Chyngor 
Defnyddwyr Cymru a sefydliadau rhanddeiliaid eraill, mewn gwaith gyda 
chwmnïau dŵr i wella arferion bilio ac adennill dyledion, fel gwella cynnwys 
gohebiaeth â chwsmeriaid. Roedd cynrychiolydd o Cyngor ar Bopeth Cymru 
hefyd yn aelod o banel Her Cwsmeriaid Dee Valley Water yn ystod y broses o 
baratoi ar gyfer yr adolygiad o brisiau dŵr 2014, gan gyfrannu ein safbwynt ni 
o anghenion defnyddwyr ar sail profiadau ein cleientiaid gan bwysleisio'r ffaith 
bod angen ymgysylltu â chwsmeriaid ar incymau isel?” 


Bydd Cyngor ar Bopeth Cymru yn fwy na pharod i weithio gyda'r diwydiant 
dŵr a charthffosiaeth yn y dyfodol, gan ddefnyddio ein cyngor a'n haddysg i 
ddefnyddwyr i wella profiad cwsmeriaid y diwydiant dŵr yng Nghymru. 


Barn Cyngor ar Bopeth Cymru 


Dylai'r adolygiad arfaethedig o dlodi dŵr ystyried y potensial i wella 
cydweithio rhwng cwmnïau dŵr a gwasanaethau gallu ariannol a 
chyngor, mewn perthynas â chyngor a chymorth unigol ac o ran gwella 
arferion credydwyr. 


95 Citizens Advice: All change: why welfare reform should matter to creditors and utility 
companies, Tachwedd 2013, t31-2 

99 Citizens Advice: Affordable water: a consultation on the Government's proposals following 
the Walker Review of charging, response to Defra, Mehefin 2011, t6 

a http://www.deevalleywater.co.uk/article.php?id-94 

Dylid annog cwmnïau dŵr a charthffosiaeth i ddarparu arian ar gyfer 
gwasanaethau gallu ariannol a chyngor. 


Manylion cyswllt 


lan Thomas, Swyddog Polisi 

Cyngor ar Bopeth Cymru 

Ffôn: 03000 231376, e-bost ian.thomas(Ocitizensadvice.org.uk 
Cyngor ar Bopeth Cymru 

Llawr Daear, Tŷ Quebec 

Castlebridge 

5-1219 Heol Ddwyreiniol y Bont-faen 

Treganna 

Caerdydd 

CF11 9AB 

